APSTIPRINĀTS

ar akciju sabiedrības „Pasažieru vilciens”

valdes priekšsēdētāja

2016.gada 19.decembra rīkojumu Nr. 378

**Atklāta konkursa**

**„Blīvslēgu, ķīļsiksnu un gultņu iegāde”**

**(iepirkuma identifikācijas Nr. AS”PV”/2016/44)**

**Nolikums**

**Rīga, 2016**

1. **Vispārīgas ziņas par Pasūtītāju**
	1. AS „Pasažieru vilciens”, vienotais reģistrācijas numurs 40003567907, adrese: Turgeņeva iela 14, Rīgā, LV-1050, turpmāk saukta arī Pasūtītājs.
2. **Informācija par dokumentu izsniegšanu**
	1. Iepirkuma procedūras dokumenti tiek izsniegti bez maksas.
	2. Sākot ar iepirkuma procedūras izsludināšanas brīdi atklāta konkursa nolikums ar pielikumiem (turpmāk – Nolikums), tā grozījumi un atbildes uz piegādātāju jautājumiem, ir brīvi un tieši pieejami elektroniskā formātā Pasūtītāja mājaslapā http://www.pv.lv/lv/iepirkumi/, kā arī ieinteresētais piegādātājs var iepazīties ar Nolikumu papīra formātā Pasūtītāja telpās – Turgeņeva ielā 14, Rīgā, Latvijā, 104.kabinetā, iepriekš sazinoties ar Nolikuma 20.punktā norādīto Pasūtītāja kontaktpersonu.
	3. Papildus Nolikumam Pasūtītājs mājaslapā <http://www.pv.lv/lv/iepirkumi/> publicē šādu informāciju:
		1. grozījumus Nolikumā – ne vēlāk kā 1 (vienu) darba dienu pēc šo grozījumu apstiprināšanas;
		2. papildu informāciju, kas sniegta piegādātājam, norādot arī piegādātāja uzdoto jautājumu, – vienlaikus ar papildu informācijas nosūtīšanu piegādātājam.
	4. Piegādātājam ir jāseko līdzi visām izmaiņām Nolikumā, ko Pasūtītājs ievieto Pasūtītāja mājaslapā http://www.pv.lv/lv/iepirkumi/un jāievēro tās piedāvājuma sagatavošanā.
	5. Ja ieinteresētais piegādātājs pieprasa izsniegt Nolikumu papīra formātā, tas izsniedzams, ievērojot Sabiedrisko pakalpojumu sniedzēju iepirkumu likuma 36.pantā noteikto.
3. **Ziņas par iepirkuma priekšmetu**
	1. Iepirkuma priekšmets:
		1. Blīvslēgu, ķīļsiksnu un gultņupiegāde AS „Pasažieru vilciens” ritošā sastāva remonta un uzturēšanas vajadzībām Tehniskajās specifikācijās noteiktajā apjomā.
		2. Iepirkuma identifikācijas Nr. AS „PV”/2016/44.
		3. Iepirkuma priekšmeta kvalitatīvais un kvantitatīvais raksturojums ir noteikts šī Nolikuma 2.pielikumā - Tehniskajās specifikācijās.
	2. Paredzamā līguma izpildes vieta: AS „Pasažieru vilciens”, Kandavas iela 42a, Rīga.
	3. Paredzamā līguma darbības termiņš: 31.12.2017.
4. **Piedāvājuma iesniegšanas nosacījumi un informācijas apmaiņas kārtība**
	1. Piedāvājumam jābūt ar satura rādītāju, cauršūtam tā, lai dokumentus nebūtu iespējams atdalīt, lapām jābūt sanumurētām, numerācijai jāatbilst satura rādītājam.
	2. Pretendenti var apvienoties piegādātāju apvienībā un iesniegt kopīgu piedāvājumu. Piedāvājumu dokumentiem jāpievieno piegādātāju apvienības dalībnieku vienošanās par kopīgu dalību atklātā konkursā (turpmāk - Konkurss). Piegādātāju apvienības katram dalībniekam ir jāiesniedz Nolikumā noteiktie atlases dokumenti, tajā skaitā pieteikums. Piegādātāju apvienības saimnieciskās un finansiālās spējas tiek summētas.
	3. Pasūtītājam ir tiesības pieprasīt, lai piegādātāju apvienība, attiecībā, uz kuru ir pieņemts lēmums slēgt iepirkuma līgumu, iepirkuma līguma slēgšanas dienā, ir reģistrēta kā pilnsabiedrība, kurā uz sabiedrības līguma pamata, neierobežojot savu atbildību pret kreditoriem, apvienojušies piegādātāju apvienības biedri. Ja piegādātāju apvienība neizpilda šo nosacījumu, iepirkuma līgums ar to netiek noslēgts.
	4. Pretendenti var ne vēlāk kā 6 (sešas) dienas pirms piedāvājumu iesniegšanas termiņa beigām pieprasīt Pasūtītājam paskaidrojumus par Konkursu rakstveidā, nosūtot tos Nolikumā norādītajai kontaktpersonai. Atbildes uz iesniegtajiem jautājumiem Pasūtītājs sagatavo un publicē mājaslapā ne vēlāk kā 3 (trīs) dienas pirms piedāvājumu iesniegšanas termiņa beigām.
	5. Piedāvājums sastāv no divām daļām:
		1. Pieteikums un kvalifikāciju apliecinošie dokumenti (atlases dokumenti);
		2. Tehniskais - finanšu piedāvājums.
	6. Pasūtītājs nodrošina visu iesniegto piedāvājumu reģistrāciju.
	7. Pretendentam ir jāiesniedz piedāvājuma 2 (divi) eksemplāri, no kuriem viens eksemplārs ir oriģināls ar uzrakstu „Oriģināls“, bet otrs eksemplārs ir kopijas ar uzrakstu „Kopija”. Jebkura veida neskaidrību gadījumā noteicošais ir eksemplārs ar uzrakstu „Oriģināls”.
	8. Pasūtītājs nodrošina visu iesniegto piedāvājumu reģistrāciju.
	9. Informācijas apmaiņa starp Pasūtītāju un pretendentiem notiek ar pasta, tajā skaitā kurjerpasta, elektroniskā pasta vai faksa (+371 67233049) starpniecību. Kurjerpasta pakalpojumus Pasūtītājs neapmaksā.
	10. Informācijas pieprasījumam jābūt adresētam Pasūtītājam, ar norādi „*Atklātam konkursam „Blīvslēgu, ķīļsiksnu un gultņu iegāde”, iepirkuma identifikācijas Nr. AS „PV”/2016/44*”.
5. **Informācija piedāvājumu sagatavošanai**
	1. Alternatīvu piedāvājumu (piedāvājuma variantu) iesniegšana nav paredzēta.
	2. Piedāvājumu var iesniegt par vienu vai vairākām iepirkuma priekšmeta daļām. Piedāvājums jāiesniedz par visu iepirkuma priekšmeta daļas apjomu (pozīcijām), nepilnīgi aizpildītas iepirkuma priekšmeta daļas netiks vērtētas.
	3. Pretendentam sagatavojot piedāvājumu ir jāievēro Tehniskajās specifikācijās norādītos standartus vai norādītajiem standartiem ekvivalentus standartus.
	4. Tehniskajās specifikācijās norādīto specifisko izcelsmi, īpašu procesu, zīmolu, patentu vai specifisku preču veidu drīkst aizvietot ar ekvivalentu procesu, zīmolu, patentu vai specifisku preču veidu.
	5. Nolikuma 5.3. un 5.4. punktā noteiktajos gadījumos piedāvājumam jāpievieno ražotāja dokumentācija vai Eiropas standartiem atbilstošs Latvijas vai citas valsts testēšanas un kalibrēšanas laboratorijas un sertificēšanas un inspicēšanas institūcijas izsniegts apliecinājums par piedāvātās preces pārbaudes rezultātiem, kas pierāda, ka piedāvājums ir ekvivalents Tehniskajās specifikācijās norādītajām prasībām.
6. **Prasības pretendentu kvalifikācijai un iesniedzamie kvalifikāciju apliecinošie dokumenti**
	1. Pieteikums dalībai Konkursā, kas sagatavots atbilstoši Nolikuma 1.pielikumā noteiktajām prasībām.
	2. Komersanta reģistrācijas apliecības kopija vai dokuments, kas apliecina pretendenta reģistrāciju citā valstī.
	3. Informāciju par pretendenta katra gada neto apgrozījumu pēdējos trijos finanšu gados. Minimālās prasības pretendenta finanšu apgrozījumam – pretendenta finanšu apgrozījums pēdējo trīs gadu laikā kopā (līdz piedāvājumu iesniegšanas termiņa beigām) ir vismaz kopējās piedāvātās līgumcenas apjomā (visas piedāvātās iepirkuma priekšmeta daļas kopā). Prasības pretendentiem, kas dibināti vēlāk – finanšu apgrozījums ir vismaz kopējās piedāvātās līgumcenas apjomā (visas piedāvātās iepirkuma priekšmeta daļas kopā). Informāciju sagatavo un iesniedz tabulas veidā pieteikumā iepirkumam (Nolikuma 1.pielikums).
	4. Informāciju par pretendenta pieredzi, kas apliecina, ka pretendents ir veicis blīvslēgu, ķīļsiksnu un/vai gultņu piegādes. Minimālās prasības pretendenta pieredzei – pretendents pēdējo trīs gadu laikā kopā ir veicis blīvslēgu, ķīļsiksnu un/vai gultņu piegādes par kopējo summu vismaz kopējās piedāvātās līgumcenas apmērā (kopējā piedāvātā līgumcena visās piedāvātajās iepirkuma priekšmeta daļās kopā). Informācijā par pretendenta pieredzi jānorāda - pasūtītājs, preču piegādes apraksts (priekšmets), piegādes izpildes laiks, kopējā summa un pasūtītāja kontaktpersona (norādot tālruņa numuru un/vai e-pastu). Informācijā norādītajiem pasūtījumiem jābūt pilnībā izpildītiem (piegādātiem). Informāciju sagatavo un iesniedz tabulas veidā pieteikumā iepirkumam (Nolikuma 1.pielikums).
	5. Ja piedāvājumu iesniedz piegādātāju apvienība vai pilnsabiedrība, šī Nolikuma 6.1. – 6.4.apakšpunktā prasītā informācija un dokumenti jāiesniedz visiem attiecīgās pretendentu apvienības vai pilnsabiedrības biedriem. Piegādātāju apvienības vai pilnsabiedrības biedru spējas tiek summētas.
	6. Ārvalstu pretendentiem jāiesniedz dokumenti, kas apliecina, ka uz pretendentu neattiecas Sabiedrisko pakalpojumu sniedzēju iepirkuma 42.panta pirmajā daļā minētie pretendentu izslēgšanas nosacījumi.
7. **Iesniedzamie iepirkuma priekšmetu raksturojošie dokumenti**
	1. Tehniskais - finanšu piedāvājums, kas sagatavots atbilstoši šī Nolikuma 3.pielikumam.
8. **Dokumentu noformēšanas prasības, valoda, kādā iesniedzams piedāvājums**
	1. Piedāvājuma dokumenti jāizstrādā atbilstoši Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas kārtība” prasībām.
	2. Pretendentiem piedāvājuma dokumentācija jāiesniedz Pasūtītājam rakstveidā, latviešu valodā. Ja iesniedzamā informācija ir svešvalodā, tad piedāvājumam ir jāpievieno tulkojums latviešu valodā, kas atbilst Latvijas Republikas Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”.
	3. Piedāvājums jāiesniedz aizlīmētā aploksnē, uz tās norādot:
		1. Piedāvājums atklātam konkursam „Blīvslēgu, ķīļsiksnu un gultņu iegāde”;
		2. Iepirkuma identifikācijas Nr.AS „PV”/2016/44;
		3. Neatvērt līdz 2017.gada 5.janvārim plkst.09:00;
		4. Pretendenta nosaukums un juridiskā adrese;
		5. Pasūtītājam AS „Pasažieru vilciens” – Turgeņeva ielā 14, Rīgā, LV-1050.
	4. Katram piedāvājuma dokumentu sējuma eksemplāram jābūt cauršūtam tā, lai dokumentus nebūtu iespējams atdalīt, lapām numurētām. Ja piedāvājuma sējums pārsniedz 100 (viens simts) lappušu, piedāvājumu var sašūt vairākos sējumos. Uz katra piedāvājuma sējuma jānorāda Nolikuma 8.3.punktā noteiktā informācija un sējuma numurs.
	5. Piedāvājuma dokumentiem – pieteikumam, tehniskajam - finanšu piedāvājumam, jābūt parakstītiem. Dokumentus paraksta pretendenta pārstāvis (amatpersona), kuram ir šādas tiesības. Ja dokumentus paraksta pilnvarota persona, piedāvājuma dokumentiem jāpievieno attiecīgi noformēta pilnvara.
9. **Informācija par piedāvājuma un līguma nodrošinājumu**
	1. Piedāvājuma un līguma nodrošinājums nav paredzēts.
10. **Piedāvājuma derīguma laiks**
	1. Pretendenta konkursa piedāvājuma derīguma laikam jābūt norādītam piedāvājuma dokumentos un tas nedrīkst būt īsāks par **90 (deviņdesmit)** kalendārām dienām no Konkursa piedāvājumu atvēršanas dienas.
11. **Piedāvājumu iesniegšanas kārtība, laiks un vieta**
	1. Piedāvājums Konkursam jāiesniedz aizlīmētās aploksnēs, līdz 2017.gada 5.janvārim plkst.09:00, Turgeņeva ielā 14, Rīgā, AS „Pasažieru vilciens” Iepirkumu daļā, 104.kabinetā.
	2. Pretendents var grozīt vai atsaukt savu piedāvājumu, iesniedzot rakstisku paziņojumu līdz Nolikuma 11.1.punktā norādītajam termiņam. Šādā gadījumā uz aploksnes jānorāda 8.3.punktā norādītā informācija, kā arī atbilstošs uzraksts „Piedāvājuma grozījums” vai „Piedāvājuma atsaukums”.
	3. Jebkurš Konkursa piedāvājums, kas saņemts pēc Nolikuma 11.1.punktā noteiktā Konkursa piedāvājumu iesniegšanas termiņa, netiks izskatīts un tiks nosūtīts iesniedzējam.
12. **Piedāvājumu atvēršanas kārtība, vieta, laiks**
	1. Piedāvājumu atvēršana notiek pēc piedāvājumu iesniegšanas termiņa beigām, 2016.gada 5.janvārī plkst.09:00, Turgeņeva ielā 14, Rīgā, AS „Pasažieru vilciens” 223. kabinetā, Nolikumā noteiktajā veidā un kārtībā.
	2. Pretendentu piedāvājumu atvēršana notiek atklātā sēdē. Piedāvājumu atvēršanas sēdes gaita tiek protokolēta.
	3. Pretendentu pilnvarotie pārstāvji reģistrējas, iesniedz pilnvaru un parakstās piedāvājumu atvēršanas sēdē klātesošo personu reģistrācijas lapā.
	4. Sākot piedāvājumu atvēršanas sēdi, sēdes vadītājs klātesošajiem paziņo sēdes dalībnieku sastāvu. Sēdes laikā sēdes vadītājs nolasa piedāvājumu iesniedzēju sarakstu.
	5. Piedāvājumus atver to iesniegšanas secībā.
	6. Ja ir saņemts piedāvājuma atsaukums vai grozījums, tas tiek atvērts pirms piedāvājuma atvēršanas. Piedāvājumus un atsaukumus, kas ir saņemti pēc Nolikuma 11.1.punktā noteiktā termiņa, kā arī piedāvājumus, par kuriem savlaicīgi saņemts atsaukums, Pasūtītājs neizskata un ar pavadvēstuli nosūta piedāvājuma iesniedzējam, vai pret pilnvarotās personas parakstu izsniedz atpakaļ pretendentam.
	7. Piedāvājumu atvēršanas sēdē tās vadītājs nosauc pretendentu, piedāvājuma iesniegšanas datumu, laiku un kopējo piedāvāto cenu bez pievienotās vērtības nodokļa katrā iepirkuma priekšmeta daļā.
	8. Kad visi piedāvājumi atvērti, piedāvājumu atvēršanas sēdi slēdz.
13. **Norāde par Konkursa dokumentācijas pieejamību**
	1. Pasūtītājs nodrošina visu iesniegto piedāvājumu satura neizpaušanu un uzglabāšanu neatvērtā veidā līdz Nolikumā noteiktajam piedāvājumu atvēršanas termiņam.
	2. Ja pretendenta piedāvājums satur konfidenciālu informāciju, pretendentam tas jānorāda pieteikumā Konkursam. Par konfidenciālu nevar noteikt piedāvāto cenu.
14. **Pretendentu atlases, tehnisko piedāvājumu atbilstības pārbaude un piedāvājumu izvērtēšanas kārtība**
	1. Piedāvājumu atbilstību Nolikumā noteiktajām prasībām, pretendentu atlasi, tehnisko piedāvājumu atbilstības pārbaudi, finanšu piedāvājumu vērtēšanu, salīdzināšanu un lēmuma pieņemšanu par Konkursa rezultātiem Pasūtītājs veic slēgtā sēdē.
	2. Piedāvājumu vērtēšanas gaita tiek protokolēta.
	3. Piedāvājumu vērtēšana tiek uzsākta ar iesniegto piedāvājumu noformējuma pārbaudi.Piedāvājumu noformējuma pārbaudes laikā Pasūtītājs izvērtē, vai piedāvājums sagatavots un noformēts atbilstoši Nolikumā noteiktajām prasībām.
	4. Ja piedāvājums nav noformēts atbilstoši Nolikumā noteiktajām prasībām, Pasūtītājs ir tiesīgs piedāvājumu noraidīt un tālāk neizvērtēt.
	5. Pēc piedāvājumu noformējuma pārbaudes Pasūtītājs veic pretendentu atlasi.
	6. Pretendentu atlases laikā Pasūtītājs noskaidro pretendentu kompetenci un atbilstību paredzamā līguma izpildes prasībām, pārbaudot pretendenta atbilstību katrai izvirzītajai prasībai. Pasūtītājam ir tiesības pārbaudīt pretendenta sniegto informāciju publiski pieejamās datubāzēs un reģistros vai nosūtot attiecīgu informācijas pieprasījumu pretendentam.
	7. Pasūtītājam ir tiesības pieprasīt pretendentam uzrādīt iesniegto dokumentu kopiju oriģinālus, bet pretendentam ir pienākums pieprasītos dokumentus uzrādīt.
	8. Ja pretendents neatbilst kādai no pretendentiem izvirzītajām prasībām, Pasūtītājs turpmāk tā piedāvājumu neizskata.
	9. Pēc pretendentu atlases Pasūtītājs pārbauda tehnisko piedāvājumu atbilstību tehniskajās specifikācijās noteiktajām prasībām.
	10. Tehnisko piedāvājumu izvērtēšanas laikā Pasūtītājam ir tiesības pieprasīt pretendentiem iesniegt piedāvāto preču izcelsmi un kvalitāti apliecinošus dokumentus (atbilstības sertifikātus, preču pārbaužu rezultātus, tml. dokumentāciju), preču paraugus, citu informāciju, kas nepieciešama piedāvājumu vērtēšanai un/vai salīdzināšanai, bet pretendentiem ir pienākums iesniegt pieprasīto informāciju un/vai preču paraugus Pasūtītāja noteiktajā termiņā.
	11. Ja pretendenta tehniskais piedāvājums neatbilst tehniskajās specifikācijās noteiktajām prasībām, Pasūtītājs turpmāk šo piedāvājumu neizskata.
	12. Pēc tehnisko piedāvājumu atbilstības pārbaudes Pasūtītājs vērtē un salīdzina finanšu piedāvājumus.
	13. Pasūtītājs vērtē un salīdzina tikai to pretendentu finanšu piedāvājumus, kuri nav noraidīti noformējuma pārbaudes, pretendentu atlases, tehnisko piedāvājumu atbilstības pārbaudes laikā. Finanšu piedāvājumu vērtēšanas laikā Pasūtītājs pārbauda, vai piedāvājumā nav aritmētisku kļūdu.
	14. Pēc finanšu piedāvājumu pārbaudes Pasūtītājs nosaka iepirkuma procedūras rezultātus.
	15. Pasūtītājam piedāvājuma izvērtēšanas gaitā ir tiesības pieprasīt, lai pretendents precizē informāciju par savu piedāvājumu, ja tas nepieciešams pretendentu atlasei, kā arī piedāvājumu vērtēšanai un salīdzināšanai. Jautājumam un atbildei jābūt rakstiski izsūtītai pa pastu, elektronisko pastu vai faksu. Atbilde jāsniedz līdz vēstulē norādītajam termiņam. Ja līdz noteiktajam termiņam atbilde netiek saņemta, piedāvājums var tikt noraidīts.
	16. Pasūtītājam piedāvājumu izvērtēšanai ir tiesības pieaicināt neatkarīgus ekspertus atzinuma sniegšanai par iesniegtajiem piedāvājumiem.
	17. Pasūtītājam ir tiesības noraidīt piedāvājumu, ja tiek konstatēts, ka tas ir nepamatoti lēts.
15. **Aritmētisko kļūdu labošanas kārtība**
	1. Pasūtītājam ir tiesības labot aritmētiskās kļūdas, kas konstatētas piedāvājumu izvērtēšanas laikā, paziņojot pretendentam par visiem labojumiem. Aritmētiskās kļūdas tiek labotas šādā kārtībā:
		1. pārrēķinot pretendenta finanšu piedāvājumu, aprēķins tiek veikts, ievērojot norādītās vienību cenas;
		2. novērtējot un salīdzinot piedāvājumus, kuros bijušas aritmētiskās kļūdas, Pasūtītājs ņem vērā tikai izlabotās cenas.
	2. Ziņas par aritmētiskajām kļūdām ieraksta protokolā atsevišķi katram piedāvājumam.
16. **Piedāvājumu izvēles princips**
	1. Pasūtītājam, vērtējot piedāvājumus, ir pienākums tos vērtēt tikai atbilstoši šajā Nolikumā noteiktajai kārtībai.
	2. Vērtēts un salīdzināts tiks katra pretendenta piedāvājums, kas atbilst šajā Nolikumā noteiktajām prasībām.
17. **Piedāvājuma vērtēšanas kritērijs**
	1. Piedāvājumu izvēles kritērijs ir Nolikumā noteiktajām prasībām atbilstošs piedāvājums ar zemāko kopējo piedāvāto cenu bez pievienotās vērtības nodokļa, vērtējot piedāvājumu katrā iepirkuma priekšmeta daļā atsevišķi.
	2. Par uzvarētāju tiek noteikts pretendents, kura piedāvājums ir atbilstošs Nolikumā noteiktajām prasībām un ar zemāko kopējo piedāvāto cenu bez pievienotās vērtības nodokļa attiecīgajā iepirkuma priekšmeta daļā.
18. **Iepirkuma līguma slēgšanas kārtība**
	1. Pasūtītāja lēmums un paziņojums pretendentam par iepirkuma procedūras rezultātiem ir pamats iepirkuma līguma noslēgšanai.
	2. Konkursa uzvarētāja pārstāvji 5 (piecu) dienu laikā pēc Pasūtītāja paziņojuma saņemšanas sazinās ar Pasūtītāja pārstāvi, lai vienotos par iepirkuma līguma noslēgšanu. Iepirkuma līgums jānoslēdz līdz piedāvājuma derīguma termiņa beigām.
	3. Ja Konkursa uzvarētājs un Pasūtītājs nespēj vienoties un noslēgt iepirkuma līgumu, tad tiek uzskatīts, ka Konkursa uzvarētājs atteicies noslēgt līgumu, par ko tiek paziņots pretendentam. Šādā gadījumā Pasūtītājs par Konkursa uzvarētāju var atzīt un uzaicināt noslēgt līgumu pretendentu, kura piedāvājums ir ar nākamo zemāko kopējo piedāvāto cenu attiecīgajā iepirkuma priekšmeta daļā bez pievienotās vērtības nodokļa, vai izbeigt Konkursu šajā iepirkuma priekšmeta daļā bez rezultātiem.
	4. Pirms iepirkuma līguma noslēgšanas Pasūtītājs pārliecinās, vai Konkursa uzvarētāja saimnieciskā darbība nav apturēta vai pārtraukta. Ja Konkursa uzvarētāja saimnieciskā darbība ir apturēta vai pārtraukta, iepirkuma līgums ar šo pretendentu netiek slēgts un Konkursa rezultāti tiek izvērtēti atkārtoti.
	5. Iepirkuma līguma projekts ir pievienots šim Nolikumam (4.pielikums) un pretendentam tas ir saistošs, sagatavojot piedāvājumu.
	6. Ja pretendents noteikts par iepirkuma procedūras uzvarētāju vairākās iepirkuma priekšmeta daļās, ar viņu var tikt noslēgts viens iepirkuma līgums.
19. **Norāde par tiesībām izbeigt vai pārtraukt Konkursu**
	1. Pasūtītājam ir tiesības jebkurā brīdī līdz līguma noslēgšanai izbeigt vai pārtraukt iepirkuma procedūru, tajā skaitā atsevišķās iepirkuma priekšmeta daļās. Ja iepirkuma procedūra tiek izbeigta vai pārtraukta līdz piedāvājumu atvēršanai, paziņojumu par iepirkuma procedūras izbeigšanu vai pārtraukšanu Pasūtītājs ievieto mājaslapā. Gadījumā, ja iepirkuma procedūra tiek izbeigta vai pārtraukta pēc piedāvājumu atvēršanas, Pasūtītājs informāciju par to ievieto mājaslapā, kā arī nosūta piedāvājumu iesniedzējiem.
20. **Personas vārds, uzvārds, amats, kontakttālrunis, kura pilnvarota sniegt informāciju par Konkursu**
	1. Iepirkuma procedūras kontaktpersona ir AS „Pasažieru vilciens” Iepirkumu daļas vecākais iepirkumu speciālists Aldis Ezeriņš, tālr. +371 67233807, mob. tālr. +371 29472287, fakss +371 67233049, e-pasts aldis.ezerins@pv.lv.
21. **Cita informācija, kas nepieciešama Konkursa norisei un piedāvājumu sagatavošanai**
	1. Nolikums ir sagatavots, ievērojot AS „Pasažieru vilciens” iepirkuma noteikumu un saistošo normatīvo aktu prasības.
	2. Konkursā uz vienādiem nosacījumiem var piedalīties jebkurš ieinteresētais piegādātājs.
	3. Konkurss tiek organizēts, ievērojot Latvijas laiku un Latvijas Republikā noteiktās darba un svētku dienas.
	4. Nolikums sagatavots latviešu valodā. Atsevišķu preču apzīmējumi un tehniskās prasības norādītas krievu vai angļu valodā. Pasūtītājs nenodrošina Nolikuma tulkošanu citās valodās.
	5. Pretendenti sedz visas izmaksas, kas saistītas ar piedāvājuma sagatavošanu un iesniegšanu Pasūtītājam.
	6. Pasūtītājam ir tiesības pieprasīt pretendentam dokumentus vai iegūt informāciju publiskās datubāzēs par Sabiedrisko pakalpojumu sniedzēju iepirkumu likuma 42.panta pirmajā daļā minētajiem pretendentu izslēgšanas nosacījumiem. Pretendenta piedāvājums netiks izskatīts, ja tiks konstatētas viena vai vairākas Sabiedrisko pakalpojumu sniedzēju iepirkuma likuma 42.panta pirmajā daļā minētās pazīmes.
	7. Ja Pasūtītājam 21.6.punktā minētā informācija kļūst zināma pēc Konkursa uzvarētāja noteikšanas, bet līdz līguma noslēgšanai, Konkursa rezultāti tiek anulēti. Pasūtītājs šajā gadījumā par Konkursa uzvarētāju var noteikt pretendentu, kura piedāvājums ir ar nākamo zemāko kopējo piedāvāto cenu attiecīgajā iepirkuma priekšmeta daļā bez pievienotās vērtības nodokļa, vai izbeigt iepirkuma procedūru šajā iepirkuma priekšmeta daļā bez rezultātiem.
	8. Piedāvājuma parakstītājam jāuzņemas atbildība par sniegto ziņu patiesīgumu un precizitāti.
	9. Konkurss noslēdzas pēc visu pretendentu noteiktā kārtībā iesniegto piedāvājumu izskatīšanas, Konkursa uzvarētāja noteikšanas vai visu piedāvājumu noraidīšanas, vai iepirkuma līguma noslēgšanas.
	10. Pretendentam, kas tiks atzīts par uzvarētāju, Pasūtītājs 5 (piecu) dienu laikā no lēmuma pieņemšanas, izsūtīs paziņojumu par tiesībām noslēgt līgumu. Šajā pat termiņā Pasūtītājs informēs pārējos pretendentus par viņu piedāvājumu noraidīšanas iemesliem.

Pielikumi:

1.pielikums – Pieteikuma forma – 2 (divas) lapas;

2.pielikums – Tehniskās specifikācijas – 4 (četras) lapas;

3.pielikums – Tehniskais - finanšu piedāvājums – 3 (trīs) lapas;

4.pielikums – Līguma projekts – 5 (piecas) lapas.

 **1.pielikums**

*[jāraksta uz Pretendenta firmas veidlapas]*

2016.gada\_\_\_.\_\_\_\_\_\_\_\_\_\_\_\_\_\_\_\_\_

Nr.\_\_\_\_\_\_\_\_\_\_\_\_

**PIETEIKUMS**

dalībai atklātā konkursā

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(nosaukums, adrese, reģistrācijas nr.)*

kuru, pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(pārstāvības pamats) (amats, vārds un uzvārds)*

## apstiprina, ka ir iepazinušies ar AS „Pasažieru vilciens” organizētā atklātā konkursa „Blīvslēgu, ķīļsiksnu un gultņu iegāde” (iepirkuma identifikācijas Nr. AS„PV”/2016/44 nolikumu un iesniedz savu piedāvājumu atbilstoši Nolikuma un tā pielikumu prasībām.

Ar šo mēs apliecinām, ka:

1. uz mums neattiecas Sabiedrisko pakalpojumu sniedzēju iepirkumu likuma 42. panta pirmajā daļā noteiktie pretendentu izslēgšanas nosacījumi;
2. mums ir nepieciešamie resursi paredzamā līguma izpildei;
3. Nolikuma prasības mums ir skaidras un saprotamas, iebildumu un pretenziju nav;
4. piedāvājums sagatavots ievērojot Nolikumā noteiktās prasības;
5. piedāvājuma derīguma termiņš ir 90 (deviņdesmit) dienas no piedāvājuma iesniegšanas termiņa beigām;
6. piedāvājumā sniegtās ziņas ir patiesas un precīzas un pieteikumam pievienotās dokumentu kopijas atbilst oriģināliem.
7. pretendenta katra gada neto apgrozījums pēdējos trijos finanšu gados, ievērojot Nolikuma 6.3. punktā noteiktās prasības, ir:

|  |  |  |
| --- | --- | --- |
| **Nr. p. k.** | **Pretendenta apgrozījuma periods (finanšu gads)** | **Kopējais finanšu apgrozījums EUR bez PVN** |
|  |  |  |
|  |  |  |
|  |  |  |
| **Kopā:** |  |

1. pretendents, ievērojot Nolikuma 6.4. punktā noteiktās prasības, ir veicis blīvslēgu, ķīļsiksnu un/vai gultņu piegādes:

|  |  |  |  |  |  |
| --- | --- | --- | --- | --- | --- |
| **Nr. p. k.** | **Pasūtītājs** | **Preču piegādes apraksts (priekšmets)** | **Piegādes izpildes laiks** | **Pasūtītāja kontaktpersona (tālrunis un/vai e-pasts)** | **Kopējā summa (EUR bez PVN)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **Kopā:** |  |

Iesniedzot piedāvājumu, mēs saprotam, ka Pasūtītājs var pieņemt vai noraidīt piedāvājumu, kā arī izbeigt vai pārtraukt iepirkuma procedūru jebkurā brīdī, tajā skaitā atsevišķās iepirkuma priekšmeta daļās, nosūtot attiecīgu paziņojumu.

Apstiprinām, ka visi pievienotie dokumenti ir šī pieteikuma neatņemama sastāvdaļa.

|  |
| --- |
| ***Pretendenta rekvizīti*** |
| 1 | Pretendenta nosaukums |   |
| 2 | Reģistrācijas numurs |   |
| 3 | Adrese (juridiskā) |   |
| 4 | Adrese (faktiskā) |   |
| 5 | Tālrunis, fakss |   |
| 6 | Banka |   |
| 7 | Norēķinu konts |   |
| 8 | Bankas kods |   |
| 9 | Pretendenta kontaktpersona  |   |
| 10 | Kontaktpersonas tālr. fakss, e-pasts |  |

Pielikumā: *(dokumenti uz* \_\_\_\_ *lp.)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(Pretendenta pārstāvja paraksts, amats, vārds un uzvārds)*

**4.pielikums**

**LĪGUMS Nr. \_\_\_\_\_\_\_\_\_\_\_\_\_(projekts)**

Rīgā, 2016. gada \_\_\_. \_\_\_\_\_\_\_\_\_\_\_\_

**Akciju sabiedrība „Pasažieru vilciens”**, turpmāk - Pircējs, kuru uz statūtu pamata pārstāv tās valdes priekšsēdētājs Andris Lubāns un valdes loceklis Mikus Pērse, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk - Pārdevējs, kuru uz \_\_\_\_\_\_\_\_\_\_\_\_\_ pamata pārstāv\_\_\_\_\_\_\_\_\_\_\_\_\_\_\_, no otras puses, abi kopā saukti – Puses, bet katrs atsevišķi – Puse, pamatojoties uz iepirkuma procedūras – atklāta konkursa „Blīvslēgu, ķīļsiksnu un gultņu iegāde”, iepirkuma identifikācijas Nr. AS”PV”/2016/44 rezultātiem, kas apstiprināti ar Pircēja valdes 2016.gada \_\_\_.\_\_\_\_\_\_\_ lēmumu Nr.\_\_\_-\_\_\_, noslēdz šo līgumu (turpmāk - Līgums), par turpmāk minēto:

1. LĪGUMA PRIEKŠMETS
	1. Pārdevējs apņemas piegādāt šī Līguma un tā 1.pielikuma – Tehnisko specifikāciju \_\_\_ iepirkuma daļā un 2.pielikuma – Tehniskā - finanšu piedāvājuma \_\_\_ iepirkuma daļā noteikumiem atbilstošus blīvslēgus, ķīļsiksnas un gultņus, turpmāk – Preces, bet Pircējs apņemas Līguma nosacījumiem atbilstošas Preces pieņemt un samaksāt par tām saskaņā ar šī Līguma noteikumiem. Gadījumā, ja tiek konstatētas pretrunas starp Tehniskajās specifikācijās noteiktajām prasībām un Tehniskajā – finanšu piedāvājumā norādīto, noteicošās ir Tehniskajās specifikācijās noteiktās prasības.
	2. Līguma darbības laikā prognozētais piegādājamo Preču daudzums norādīts Līguma 1.pielikumā. Pircējam, nosūtot Pārdevējam pasūtījumus saskaņā ar Līguma noteikumiem, ir tiesības palielināt piegādājamo Preču daudzumu atbilstoši Pircēja faktiskajai nepieciešamībai, nepārsniedzot 20% no kopējās Līguma summas.
	3. Preces tiek piegādātas atsevišķās Preču partijās atbilstoši Pircēja pasūtījumiem. Preču partijas apjomu nosaka Pircējs.
	4. Pircējam, objektīvas nepieciešamības gadījumos, neveicot grozījumus Līgumā, Līguma kopējās summas ietvaros ir tiesības iegādāties Preces, kuras nav iekļautas Līguma 1.pielikumā, bet atbilst Līguma priekšmetam un ir pieejamas Pārdevējam. Šādu Preču kopējā summa nedrīkst pārsniegt 15% no kopējās Līguma summas, tajā skaitā paredzētās Līguma summas izmaiņas. Uz šajā punktā noteiktajām izmaiņām nav attiecināmi gadījumi, kad viena ražotāja Preces tiek aizstātas ar cita ražotāja vai ekvivalentām Precēm. Šajā Līguma punktā noteikto Preču iegādei tiek piemēroti tādi paši iegādes noteikumi, kā Līguma pielikumā noteiktajām Precēm, Preču cenas tiek noteiktas saskaņā ar Pārdevēja noteiktajām Preču cenām.
2. PRECES CENA, LĪGUMA SUMMA UN NORĒĶINU KĀRTĪBA
	1. Preču cenas norādītas Līguma 2.pielikumā. Papildus Pircējs maksā pievienotās vērtības nodokli normatīvajos aktos noteiktajā apmērā un kārtībā.
	2. Preču cenā ietilpst visas izmaksas un izdevumi, kas saistīti ar Līguma izpildi, tajā skaitā Preces cena, transportēšanas izmaksas līdz piegādes vietai, nodokļi (izņemot PVN), u.c. ar Līguma izpildi saistītās izmaksas.
	3. Līguma kopējā summa ir noteikta EUR \_\_\_\_\_\_\_\_\_\_\_\_\_\_\_\_\_\_ (summa vārdiem) bez pievienotās vērtības nodokļa. Līguma summa bez atsevišķas vienošanās mainās gadījumos, kad Pircējs, ievērojot faktisko nepieciešamību, atbilstoši Līguma 1.2.punktā noteiktajam, maina piegādājamo Preču daudzumu.
	4. Samaksa par Precēm tiek veikta bezskaidras naudas norēķinu veidā, pārskaitot finanšu līdzekļus uz Pārdevēja bankas norēķinu kontu, kas tiks norādīts Pārdevēja izrakstītajā preču pavadzīmē-rēķinā. Par apmaksas dienu tiek uzskatīta diena, kad Pircējs ir veicis pārskaitījumu (devis uzdevumu bankai veikt pārskaitījumu) uz Pārdevēja norēķinu kontu.
	5. Pircējs veic samaksu par saņemtajām Precēm, pārskaitot preču pavadzīmē norādīto summu uz Pārdevēja norēķinu kontu 30 (trīsdesmit) kalendāro dienu laikā no Preču saņemšanas un preču pavadzīmes abpusējas parakstīšanas dienas.
	6. Pircējam nav pienākums Līguma darbības laikā iegādāties Preces par visu Līguma 2.3.punktā noteikto summu.
3. LĪGUMA IZPILDE
	1. Preču piegādes termiņš – 30 (trīsdesmit) dienas no Preču pasūtījuma nosūtīšanas dienas. Pasūtījumu sagatavo un nosūta Pircēja kontaktpersona. Pasūtījumus sagatavo un nosūta ar elektroniskā pasta starpniecību.
	2. Preču piegādi Pārdevējs veic, nogādājot to Pircēja noliktavā Kandavas ielā 42a, Rīgā. Preču piegādes izdevumus sedz Pārdevējs.
	3. Pārdevējs nodrošina Preču iepakojumu atbilstoši Preces veidam, lai nodrošinātu Preču kvalitātes saglabāšanu tās transportēšanas un glabāšanas laikā.
	4. Par Preču piegādes datumu uzskatāms datums, kuru Pircēja pārstāvis norāda preču pavadzīmē, tādējādi apstiprinot Preces pieņemšanu.
	5. Precēm jāatbilst Līguma un tā pielikumos noteiktajām prasībām. Katrai Preču piegādes partijai jāpievieno Pārdevēja atbilstības deklarācija, kas sagatavota atbilstoši Līguma 3.pielikumā pievienotajai formai. Par katru piegādes partiju Pircējam ir tiesības pieprasīt Pārdevējam, bet Pārdevējam ir pienākums Pircēja noteiktā termiņā iesniegt Pircējam Preču izcelsmi un kvalitāti apliecinošus dokumentus vai to kopijas.
	6. Ja piegādātās Preces atbilst šī Līguma noteikumiem, ir kvalitatīvas un atbilstošā daudzumā, Pušu pārstāvji paraksta preču pavadzīmi.
	7. Ja Pircējs Preču pieņemšanas laikā konstatē Preču, to daudzuma vai kvalitātes neatbilstību Līguma noteikumiem, Pircējam ir tiesības neparakstīt preču pavadzīmi un sastādīt rakstveida pretenziju, kas tiek nodota Pārdevēja pārstāvim.
	8. Pārdevējs apņemas uz sava rēķina novērst pretenzijā minētos trūkumus attiecībā uz Preču daudzumu, atbilstību Līguma nosacījumiem un kvalitāti ne vēlāk kā 10 (desmit) kalendāro dienu laikā no pretenzijas saņemšanas dienas un piegādāt atbilstošas kvalitātes Preces.
	9. Neatbilstošu/nekvalitatīvu Preču vai nepilnīga Preču piegāde nav uzskatāma par Preču piegādi saskaņā ar Līguma noteikumiem.
	10. Līdz preču pavadzīmes abpusējai parakstīšanai Pārdevējs uzņemas visu risku saistībā ar Preci, tajā skaitā risku par jebkādiem Preču bojājumiem un Preču bojāeju.
	11. Līguma darbības laikā Puses norīko kontaktpersonas:
		1. Pircēja kontaktpersona – (amats, vārds, uzvārds, tālrunis, e-pasts), ir tiesīga iesniegt Pārdevējam Preču pieprasījumus un risināt ar šī Līguma izpildi saistītos Preču piegādes jautājumus;
		2. Pārdevēja kontaktpersona – (amats, vārds, uzvārds, tālrunis, e-pasts), pieņem Pircēja pasūtījumus un risina ar šī Līguma izpildi saistītos Preču piegādes jautājumus.
4. Kvalitāte UN garantijas
	1. Pārdevējs nodrošina Preču kvalitātes atbilstību ražotāja nosacījumiem un Latvijas Republikā spēkā esošajiem normatīvajiem aktiem.
	2. Preču garantijas termiņš – 12 mēneši no to piegādes dienas. Garantijas termiņa laikā Pircējs apņemas ievērot Preču uzglabāšanas nosacījumus. Garantijas nosacījumi nav spēkā, ja Pircējs nav ievērojis Preču uzglabāšanas nosacījumus.
	3. Pircējam ir tiesības, bet Pārdevējam ir pienākums pēc Pircēja pieprasījuma iesniegt Preču izcelsmi un/vai kvalitāti apliecinošus dokumentus Pircēja noteiktā termiņā.
	4. Pircējs ir atbildīgs par Preču uzglabāšanu atbilstoši Preču ražotāja noteiktajām prasībām.
	5. Ja pēc Preču pavadzīmes parakstīšanas, Preču garantijas termiņa laikā Pircējs konstatē Preču kvalitātes neatbilstību, Pircējs noformē neatbilstības aktu, norādot atklātos defektus, un nosūta to Pārdevējam.
	6. 5 (piecu) dienu laikā pēc Līguma 4.5.punktā norādītā neatbilstības akta par Precei konstatētajiem defektiem saņemšanas, Pārdevējs apņemas bez papildu maksas, apmainīt nekvalitatīvās Preces pret Līguma nosacījumiem atbilstošām Precēm.
	7. Preču apmaiņa notiek ar Pārdevēja transportu un par Pārdevēja līdzekļiem, tās nodošana un pieņemšana tiek noformēta, parakstot attiecīgu preču pavadzīmi.
5. PUŠU ATBILDĪBA
	1. Puses pilnībā atbild par zaudējumiem, ko tās nodarījušas, vai, kas radušies otrai Pusei, savu saistību neizpildes vai nepienācīgas izpildes rezultātā.
	2. Gadījumā, ja Pārdevējs Līguma 3.1.punktā noteiktajā termiņā nepiegādā Pircējam Preces, Pārdevējam ir pienākums maksāt līgumsodu 0,05% apmērā no savlaicīgi nepiegādāto Preču cenas par katru nokavēto dienu, bet ne vairāk par 10% no savlaicīgi nepiegādāto Preču cenas. Līgumsoda samaksa neatbrīvo Pārdevēju no šajā Līgumā noteikto saistību izpildes un nav uzskatāma par zaudējumu segšanu.
	3. Par samaksas nokavējumu, ja Pārdevējs Līgumā noteiktajā termiņā veicis Preču piegādi, Pircējam ir pienākums samaksāt līgumsodu 0,05% apmērā no termiņā nesamaksātās summas par katru nokavēto dienu, bet ne vairāk par 10% no termiņā nesamaksātās summas. Līgumsoda samaksa neatbrīvo Pircēju no šajā Līgumā noteikto saistību izpildes un nav uzskatāma par zaudējumu segšanu.
6. FORCE MAJEURE (nepārvarama vara)
	1. Puses tiek atbrīvotas no atbildības par daļēju vai pilnīgu šī Līguma saistību neizpildi, ja tam par cēloni ir nepārvaramas varas apstākļi un ja šie apstākļi tieši ietekmējuši šī Līguma izpildi. Par šādiem apstākļiem tiek uzskatīti streiki, stihiskas nelaimes, bruņoti konflikti, kā arī citi notikumi, kurus Puses nevar ietekmēt vai paredzēt vai novērst.
	2. Līguma saistību izpildes termiņš pagarinās par nepārvaramas varas apstākļu darbības laiku.
	3. Pusei, kurai ir radušies nepārvaramas varas apstākļi, kuru dēļ tā nevar izpildīt savus pienākumus, 5 (piecu) dienu laikā no brīža, kad tā ir uzzinājusi vai tai bija jāuzzina par šādu apstākļu iestāšanos, jānosūta rakstisks paziņojums otrai Pusei, norādot to raksturu un iespējamo darbības laiku.
	4. Ja nepārvaramas varas apstākļi darbosies ilgāk par vienu mēnesi, tad katrai no Pusēm ir tiesības vienpusēji atkāpties no Līguma. Šajā gadījumā Pusēm ir pienākums izpildīt saistības, kas radušās līdz Līguma izbeigšanas brīdim.
7. StrĪdu atrisināšana
	1. Visus strīdus un domstarpības, kas radušies šī Līguma izpildes laikā, Puses cenšas atrisināt sarunu ceļā. Ja izlīgšana nav sasniegta 30 (trīsdesmit) kalendāro dienu laikā no pirmās pretenzijas nosūtīšanas dienas, strīdu nodod izskatīšanai tiesā saskaņā ar Latvijas Republikā spēkā esošiem normatīvajiem aktiem.
8. Nobeiguma noteikumi
	1. Līgums stājas spēkā dienā, kad to parakstījušas abas Puses, un ir noslēgts uz termiņu līdz 2017.gada 31.decembrim vai Līguma summas izlietojumam īsākā laika periodā, atkarībā no tā, kurš nosacījums iestājas pirmais. Saistības, kas radušās Līguma termiņa laikā, ir spēkā līdz to pilnīgai izpildei.
	2. Pusēm ir tiesības, savstarpēji vienojoties, izdarīt grozījumus Līgumā. Visi šī Līguma grozījumi, labojumi, papildinājumi stājas spēkā tikai pēc to noformēšanas rakstiski un abpusējas parakstīšanas. Tie pievienojami Līgumam un kļūst par Līguma neatņemamu sastāvdaļu.
	3. Līgums var tikt izbeigts jebkurā laikā, abām Pusēm vienojoties vai vienai Pusei atkāpjoties no Līguma (tajā skaitā atsevišķās iepirkuma daļās), rakstiski paziņojot par to otrai Pusei vismaz vienu mēnesi iepriekš. Līguma pirmstermiņa izbeigšanas gadījumā Puses izpilda visas līdz Līguma izbeigšanai radušās saistības.
	4. Šī Līguma parakstīšanas brīdī spēku zaudē visas iepriekšējās mutiskās vienošanās un sarakste par Līguma priekšmetu.
	5. Pusēm ir pienākums nedēļas laikā paziņot par savu rekvizītu maiņu (nosaukumu, adresi, bankas rekvizīti u.t.t., kā arī par izmaiņām pilnvarotās personas pārstāvības tiesībās). Ja kāda no Pusēm nepilda Līgumā noteiktos paziņošanas pienākumus, dokumenti uzskatāmi par iesniegtiem, ja tie nosūtīti uz šajā Līgumā norādīto adresi.
	6. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.
	7. Nevienai no Pusēm nav tiesību nodot savas Līgumā noteiktās saistības trešajai personai bez otras Puses rakstiskas piekrišanas, izņemot Līguma 8.6.punktā minēto gadījumu.
	8. Šis Līgums satur pilnīgu Pušu vienošanos, Puses to ir izlasījušas un piekrīt visiem tā noteikumiem, ko apliecina ar saviem parakstiem uz šī Līguma.
	9. Šis Līgums ir sastādīts latviešu valodā, divos identiskos eksemplāros, pa vienam eksemplāram katrai Pusei, kur abiem eksemplāriem ir vienāds juridiskais spēks.

Pielikumā:

1. Tehniskās specifikācijas \_\_\_ iepirkuma daļā;
2. Pārdevēja Tehniskais - finanšu piedāvājums \_\_\_\_ iepirkuma daļā;
3. Pārdevēja atbilstības deklarācijas paraugs.
4. PuŠu rekvizĪti UN PARAKSTI

|  |  |
| --- | --- |
| **Pircējs:**AS „Pasažieru vilciens”Turgeņeva iela14, Rīga, LV-1050Reģ. Nr. 40003567907Banka: Swedbank ASKonts: LV76HABA0551002713776Kods: HABALV22Tālr. 67234009, fakss 67233049E-pasts: pv@pv.lv\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_/ | **Pārdevējs:**\_\_\_\_\_\_\_\_\_\_\_\_\_\_\_\_\_\_\_\_  |

2016. gada \_\_\_.\_\_\_\_\_\_\_\_\_\_ Līguma Nr. \_\_\_\_\_\_\_

3.pielikums

***PĀRDEVĒJA ATBILSTĪBAS DEKLARĀCIJA*** (PARAUGS)

1. **Piegādājamās preces nosaukums**

*(ja liels preču saraksts, tiek sastādīts pielikums)*

1. **Pārdevēja nosaukums un rekvizīti**

*(reģistrācija Nr., PVN maksātāja Nr., bankas rekvizīti, adrese, tālruņa numurs, sertifikāti par atbilstību ISO prasībām)*

1. **Pārdevēja firma apliecina, ka piegādātā prece atbilst standartiem vai prasībām** *(Rasējuma Nr., GOST, DIN, EN, u.c., norādot konkrētu standartu),* **uz kuriem balstoties tā tika ražota**
2. **Pārdevēja firma norāda ražošanas datumu, derīguma termiņu un garantijas laiku**
3. **Ražotāja nosaukums un rekvizīti**

*(reģistrācijas Nr., bankas rekvizīti, adrese, tālruņa numurs)*

1. **Norāda piegādājamās preces ražošanas veidu**

*(masveida ražošana, partija vai individuāls ražojums)*

1. **Norāda informāciju, uz kuras pamata tiek sastādīta un izdota konkrētā deklarācija**

*(norāda ražošanas datumu un derīguma termiņu, norāda ražotāja dokumentus par preces atbilstību prasībām: piemēram - atbilstības sertifikāts, kvalitātes sertifikāts, testēšanas protokoli, tehniskās pases u.c.)*

1. **Norāda informāciju par „CE” marķējumu**
2. **Pārdevēja firma norāda deklarācijas izdošanas vietu, datumu un tās derīguma termiņu** *(deklarācijas derīguma termiņš nedrīkst būt īsāks par preču garantijas termiņu)*
3. **Pārdevēja firma uzliek zīmogu un parakstu ar atšifrējumu.**

**PIRCĒJA VĀRDĀ: PĀRDEVĒJA VĀRDĀ:**

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

 */****\_\_\_\_\_\_\_****/* ***/\_\_\_\_\_\_\_\_\_\_\_\_/***

Datums: Datums: